Številka: 478-4/2023/1

Datum: 30. 3. 2023

Na podlagi 68. in 69. člena Zakona o stvarnem premoženju države in samoupravnih lokalnih skupnosti (Ur. l. RS, št. 11/18 in 79/18) in 19. člena Uredbe o stvarnem premoženju države in samoupravnih lokalnih skupnosti (Ur. l. RS, št. 31/18) objavlja Ministrstvo za zunanje in evropske zadeve

**NAMERO O ODDAJI DELA NAPREMIČNINE V BREZPLAČNO UPORABO**

Naziv, sedež upravljavca stvarnega premoženja:

Ministrstvo za zunanje in evropske zadeve, Prešernova cesta 25, 1000 Ljubljana

Predmet oddaje v brezplačno uporabo:

* pisarna št. P14 v pritličju v izmeri 45,40 m2 in pisarna št. N8 v 1. nadstropju v izmeri 30,90 m2 v gradu Jable, Grajska cesta 1, 1234 Mengeš, parc št. 754/1, 754/2, vse k.o. Loka;
* souporaba toaletnih prostorov v pritličju oz. 1. nadstropju ter tri parkirna mesta na parkirišču na pripadajočem zemljišču parc. št. 754/2 in 755, vse k.o. Loka.

Navedeni deli nepremičnine se oddajo v brezplačno uporabo mednarodni organizaciji Mednarodni center za promocijo podjetij (v nadaljevanju: ICPE). ICPE je mednarodna organizacija s sedežem v Republiki Sloveniji. Na podlagi Zakona o ratifikaciji Sporazuma med Zveznim izvršnim svetom Socialistične federativne republike Jugoslavije in Mednarodnim centrom za podjetja v družbeni lastnini v deželah v razvoju o sedežu Mednarodnega centra za podjetja v družbeni lastnini v deželah v razvoju (Uradni list SFRJ, št. 6/1980) v zvezi s 3. in 4. členom Ustavnega zakona za izvedbo Temeljne ustavne listine o samostojnosti in neodvisnosti Republike Slovenije (Uradni list RS, št. 1/1991 in 45/94), Obvestilom o pridobitvi statusa države pogodbenice v mednarodnih večstranskih pogodbah (Uradni list RS, št. 7/1993), 68. členom ZSPDSLS-1 ter Zakonom o ratifikaciji Sporazuma med Republiko Slovenijo in Mednarodnim centrom za podjetja v družbeni lastnini v deželah v razvoju o sedežu Mednarodnega centra za podjetja v družbeni lastnini v deželah v razvoju (Uradni list RS, št. 11/2010) ima Republika Slovenija dolžnost zagotavljati prostore za delovanje ICPE. Republika Slovenija, Ministrstvo za visoko šolstvo, znanost in inovacije na podlagi Sporazuma št. 3211-11-000244 o uporabi stvarnega premoženja z dne 7. 11. 2011 in naslednjih zagotavlja ICPE uporabo prostorov na naslovu Kardeljeva ploščad 1 (južni del objekta) in Dunajska cesta 104 (severni del objekta) v Ljubljani, za simbolično plačilo v višini 1 EUR letno. Ministrstvo za visoko šolstvo, znanost in inovacije bo kot upravljavec objekta v uporabi ICPE predvidoma med 1. 5. 2023 in 1. 5. 2026 izvedel celovito obnovo tega objekta, zato ICPE v navedenem času prostorov v objektu ne more uporabljati.

Za oddajo dela nepremičnine v brezplačno uporabo bo z ICPE sklenjena neposredna pogodba po poteku 20 dni od objave te namere na spletni strani Ministrstva za zunanje in evropske zadeve za obdobje treh let.

Uporabnik je dolžan plačevati vse obratovalne stroške, stroške rednega vzdrževanja in druge stroške, za katere se stranki dogovorita v pogodbi, v deležu glede na prostore, ki jih uporablja oz. souporablja uporabnik.

Ogled je možen po predhodni najavi. Dodatna pojasnila se lahko pridobijo v Službi za varnost, nepremičnine in logistiko, kontaktna oseba: Miha Trtnik, elektronski naslov: miha.trtnik@gov.si.

Upravljavec si pridržuje pravico, da lahko do sklenitve pravnega posla brez odškodninske odgovornosti postopek oddaje nepremičnine v brezplačno uporabo ustavi.

 mag. Renata Cvelbar Bek

 veleposlanica

 v. d. generalne sekretarke